Template:In altre lingue 'U jadde (Gallus gallus domesticus o Gallus sinae, Linnaeus 1758), jè 'nu acidde domestèche derivande da varie specie selvateche, de origgene Indiane. Darwin attribuì 'a paternità sule ad 'u Gallus gallus bankiva pè varie motive, 'mbrà cui 'a somiglianze d'u culure d'u piumaggie cu quidde de alcune razze domestèche, 'u cangiaminde de le sottospecie de Gallus gallus a seconne d'u luèche de spannaminde, 'a fecondità de le uéve derivande da l'accoppiamende cu le jadde domestèche. Quèste posiziune jè assaje cangiate jndr'ô curse d'u vendesime sèchele, sus 'a base de esperienze de ibridaziune effettuate cu le otre specie selvatèche. Ôsce se pòte affermà ca varie specie onne condrebbuite ad 'a creaziune de le jadde domestèche Gallus gallus domesticus. Le jadde domestèche sonde sembre state allevate pè 'nu munne de scope: carne, uéve, piume, combagnie, gare de combattimènde 'mbrà jadde, motivaziune releggiose, sportive od ornamendale.